|  |
| --- |
| **OBRAZAC**sudjelovanja u savjetovanju o nacrtu općeg akta |
| **Nacrt Odluke o izradi 4. Izmjena i dopuna Prostornog plana Varaždinske Županije** |
| **Varaždinska županija****Upravni odjel za prostorno uređenje i graditeljstvo** |
| ***Početak savjetovanja: 13. siječnja 2023.***  | ***Završetak savjetovanja: 27. siječnja 2023.*** |
| Ime i prezime/Naziv predstavnika zainteresirane javnosti koja daje svoje mišljenje, primjedbe i prijedloge na predloženi nacrt | Milorad Batinić, gradonačelnikGrad Ivanec |
| Interes, odnosno kategorija i brojnost korisnika koje predstavljate | Jedinica lokalne samouprave / Grad Ivanec, 12 723 stan. |
| Načelne primjedbe | * Omogućiti gradnju u Industrijskoj zoni Ivanec (u zoni ekološke mreže, prema uvjetima zaštite prirode, ukoliko je zahvat prihvatljiv)
* Omogućiti formiranje nove gospodarske zone, u naselju Vuglovec, površine cca 40 ha (zona između državne ceste DC35 i željezničke pruge**)**
* Omogućiti gradnju sportsko rekreacijskih sadržaja na području južno od željezničke pruge, u izdvojenom građevinskom području izvan naselja namijenjenom sportsko rekreacijskoj namjeni Ivanec, Vuglovec
* Zabraniti smještaj sunčanih elektrana izvan građevinskog područja naselja na tlu u funkciji poljoprivredne proizvodnje
 |
| Primjedbe na pojedine članke općeg akta s obrazloženjem*(Ako je primjedaba više, prilažu se obrascu)* | * u prilogu
 |
| Ime i prezime osobe (ili osoba) koja je sastavljala primjedbe ili osobe ovlaštene za predstavljanje predstavnika zainteresirane javnosti | Stjepan Vincek,Pročelnik Upravnog odjela za urbanizam, komunalne poslove i zaštitu okoliša |
| Datum dostavljanja | 27. siječnja 2023.g. |

**Važna napomena:**

**Popunjeni obrazac s prilogom zaključno do 27. siječnja 2023. dostaviti na adresu elektronske pošte:** tomislav.sokolic@vzz.hr

***Prilog***

Primjedbe na pojedine članke Nacrta Odluke o izradi 4. Izmjena i dopuna Prostornog plana Varaždinske Županije

1. u članku 6. Nacrta Odluke, 2. stavak predlaže se izmijeniti na način da glasi:

*'Nadalje, cilj je preispitati i postojeće uvjete, smjernice i ograničenja definiranih Planom koje su problematične u provedbi prilikom planiranja na lokalnoj razini, a koji nisu konkretno propisani zakonima ili mjerama iz postupaka koji će se provesti prema propisima o zaštiti okoliša i prirode (osobito vezano uz planiranje sunčanih elektrana, moguće gradnje na području ekološke mreže i drugo), uvažavajući zatečeno stanje prostorno planske dokumentacije prije proglašenja ekološke mreže.'*

Obrazloženje: Najveći dio sadašnjeg obuhvata Industrijske zone Ivanec koji se nalazi u obuhvatu ekološke mreže, je definiran kao građevinsko područje gospodarske namjene Prostornim planom uređenja Grada Ivanca i Urbanističkog plana uređenja Ivanca još od 2001. godine, prije proglašenja ekološke mreže, tj. Natura 2000. Kasnijim izmjenama prostorno planske dokumentacije izvršilo se usklađivanje infrastrukturnih zahvata od značaja za državu i županiju (brza cesta), te lokalnog značaja (npr. lokacije uređaja za pročišćavanje u sklopu projekta aglomeracije Ivanec), da bi 2012. godine, nakon što je bio poznati okvirni obuhvat i trasa buduće brze ceste, tom preostalom zemljištu omeđenog brzom cestom sa sjevera, sa istoka spojnom prometnicom od brze ceste do državne ceste DC35, postojećom zonom gospodarske namjene sa zapada i juga, UPU-om Ivanca određena istovjetna namjena, gospodarska. Realizacijom zahvata od državnog značaja, gradnjom brze ceste, ovo područje gubi kontinuitet, cjelovitost, postaje otok okružen prometnim i proizvodnim sadržajima, čime nestaju značajke štićenog prostora, kojeg čine oranice i livade, gotovo u cijelosti zapuštene, odnosno održavaju se malčiranjem. S obzirom na to da se u postupku određivanja područja ekološke mreže nisu odgovarajuće vrednovala područja prema tada postojećoj namjeni u prostornim planovima lokalne razine, smatramo da se ovim izmjenama PP Varaždinske županije treba u ovakvim područjima, koja su i prije proglašenja ekološke mreže bila definirana kao gospodarska zona, dozvoliti realizaciju pojedinih zahvata, naravno uz prethodnu provedbu svih propisanih postupaka koji se provode prema propisima o zaštiti okoliša i prirode (točka 5.2.5. Odredbi za provođenje važećeg PP Varaždinske županije).

1. Omogućiti formiranje nove gospodarske zone, u naselju Vuglovec, površine cca 40 ha (zona između državne ceste DC35 i željezničke pruge)

Obrazloženje: S obzirom na to da je zbog realizacije većih projekata od postojećeg građevinskog područja gospodarske namjene u Ivancu, za naredno razdoblje i razvoj gospodarstva je potrebno osigurati odgovarajuće površine gospodarske namjene, prioritetno uz postojeću infrastrukturu. Kao potencijalno prihvatljiva lokacija nameće se površina u naselju Vuglovec, omeđena s juga državnom cestom D35, sa sjevera željezničkom prugom, sa istoka izdvojenim građevinskim područjem izvan naselja namijenjenom sportsko rekreacijskoj namjeni Ivanec, Vuglovec, te sa zapada županijskom cestom ŽC 2084 (Kaniža-Jerovec), ukupne površine cca 40 hektara. Potencijalna zona je u neposrednoj blizini državne ceste i željezničke pruge, zbog čega se vrlo brzo mogla staviti u funkciju.

1. Omogućiti gradnju sportsko rekreacijskih sadržaja na području južno od željezničke pruge, u izdvojenom građevinskom području izvan naselja namijenjenom sportsko rekreacijskoj namjeni Ivanec, Vuglovec.

Obrazloženje: U ovoj zoni se već nalazi legalni objekt za potrebe Športsko ribolovnog društva Ivanec, pa bi trebalo omogućiti i dodatne sadržaje, a što sadašnjim odredbama Prostornog plana nije moguće (točka 5.2.5. Odredbi za provođenje važećeg PP Varaždinske županije).

1. Zabraniti smještaj sunčanih elektrana izvan građevinskog područja naselja na tlu u funkciji poljoprivredne proizvodnje (čl. 3. Nacrta Odluke).

Obrazloženje: Poljoprivredno zemljište je strateški resurs i Županija bi trebala donositi mjere kojim bi jačala zaštita poljoprivrednog zemljišta, šuma i šumskog zemljišta, a ovim Nacrtom Odluke se otvaraju vrata za devastaciju prirodnog prostora, koji niti jednim dokumentom više neće biti zaštićen od grubog zahvata u prostoru, koji trajno mijenja vizuru krajolika. Grad Ivanec se protivi omogućavanju smještaja sunčanih elektrana na tlu izvan građevinskog područja, te traži zabranu gradnje isključivo sunčanih elektrana na tlu na poljoprivrednom zemljištu, izvan građevinskog područja, te kao alternativu, u cilju poticanja proizvodnje energije iz obnovljivih izvora, predlaže da se izvan građevinskog područja, na poljoprivrednom zemljištu – ostalo poljoprivredno tlo (P3), omogući smještaj 'agrosolarnih panela', odnosno agro-fotonaponskih sustava, koji omogućuju istovremeno i poljoprivrednu proizvodnju na istom zemljištu, čime se zadržava osnovna funkcija zemljišta, poljoprivredna proizvodnja, uz uvjet da se prestankom poljoprivredne proizvodnje mora ukloniti i agro-fotonaponski sustav.